# Captorrínids

Els captorrínids (Captorhinidae) són una de les primeres famílies basals de rèptils. Eren superficialment als actuals llangardaixos: cos allargat i cobert d'escates, quadrúpedes i amb una coa llarga. Aparegueren durant el Carbonífer superior i s'extingiren durant el Permià superior. Foren especialment abundants a les latituds equatorials de Pangea, però també hi ha qualque espècie de latituds temperades.

## Descripció

Com altres grups de "reptiliomorfs" i rèptils basals, els captorrínids presentaven un crani sense fenestres temporals (anàpsid), característicament triangular, amb un morro més o manco estret. La majoria d'espècies presenten els premaxil·lars corbats ventralment, el que dona nom a la família. Les espècies més basals de captorrínids presenten una sola filera de dents a les mandíbules superior i inferior, i s'ha considerat que eren d'hàbits omnívors. De manera independent, tres grups han desenvolupat diverses fileres de dents a la mandíbula: l'espècie Captorhinus aguti, l'espècie Rhodotheratus parvus, i la subfamília Moradisaurinae, que conté 13 espècies. Es considera que especialment els moradisaurins tenien una dieta exclusivament herbívora i d'elevat contingut en fibra.
L'esquelet postcranial és similar al d'altres animals coetanis, com els seimuriamorfs i els diadectomorfs, en el sentit que presenten vèrtebres amb un arc neural molt desenvolupat i inflat, una adaptació dels primers amniotes al medi completament terrestre. Un tret molt característic dels captorrínids és que presenten una alternança de la longitud de les espines neurals a les vèrtebres dorsals.

## Classificació
### Taxonomia

* Família Captorhinidae
** Baeotherates
*** Baeotherates fortsillensis
** Captorhinus
*** Captorhinus aguti
*** Captorhinus kierani
*** Captorhinus laticeps
*** Captorhinus magnus
** Euconcordia
*** Euconcordia cunninghami
** Labidosauriscus
*** Labidosauriscus richardi
** Labidosaurus
*** Labidosaurus broilii
*** Labidosaurus hamatus
*** Labidosaurus incisivus
** Opisthodontosaurus
*** Opisthodontosaurus carrolli
** Protocaptorhinus
*** Protocaptorhinus pricei
** Reiszorhinus
*** Reiszorhinus olsoni
** Rhiodenticulatus
*** Rhiodenticulatus heatoni
** Rhodotheratus
*** Rhodotheratus parvus
** Romeria
*** Romeria prima
*** Romeria texana
** Saurorictus
*** Saurorictus australis
** Subfamília Moradisaurinae
*** Acrodenta
**** Acrodenta irerhi
*** Balearosaurus
**** Balearosaurus bombardensis
*** Captorhinikos
**** Captorhinikos valensis
*** Gansurhinus
**** Gansurhinus qingtoushanensis
**** Gansurhinus naobaogouensis
*** Gecatogomphius
**** Gecatogomphius kavejevi
*** Kahneria
**** Kahneria seltina
*** Labidosaurikos
**** Labidosaurikos meachami
*** Moradisaurus
**** Moradisaurus grandis
*** Rothianiscus
**** Rothianiscus multidonta
**** Rothianiscus robusta
*** Sumidadectes
**** Sumidadectes chozaensis
*** Tramuntanasaurus
**** Tramuntanasaurus tiai
* Captorrínids dubtosos
** Chamasaurus
*** Chamasaurus dolichognathus
** Puercosaurus
*** Puercosaurus obtusidens
** Riabininus
*** Riabininus uralensis

### Filogènia

El cladograma següent es basa en la topologia d'una anàlisi de 2011 dels palentòlegs Robert R. Reisz, Jun Liu, Jin-Ling Li i Johannes Müller.
| | Paleothyris |
| Captorhinidae | Thuringothyris Euconcordia Rhiodenticulatus Romeria Protocaptorhinus Saurorictus Captorhinus C. laticeps C. aguti C. magnus Captorhinikos Labidosaurus Moradisaurinae Labidosaurikos Moradisaurus Rothianiscus Gansurhinus |

## Referències

* ↑ «Baeotherates fortsillensis, A New Captorhinid Reptile from the Fort Sill Fissures, Lower Permian of Oklahoma». Oklahoma Geology Notes, 58, 1998, pàg. 128–137.
* ↑ Nor-Eddine Jalil; Jean-Michel Dutuit «Permian captorhinid reptiles from the Argana formation, Morocco». Palaeontology, 39, 4, 1996, pàg. 907–918. Arxivat de l'original el 2012-04-25 [Consulta: 31 març 2015]. Arxivat 2012-04-25 a Wayback Machine.